JAS วิ่งต่อ 5% รับโบรกฯอัพคำแนะนำ “ซื้อ” เป้า 3.56 บ. หลังราคาลงลึก
JAS วิ่งต่อ 5% รับโบรกฯอัพคำแนะนำ “ซื้อ” เป้า 3.56 บ. หลังราคาลงลึก 
21 ก.ย. 2563

ผู้สื่อข่าวรายงานว่า ราคาหุ้น บริษัทจัสมิน อินเตอร์เนชั่นแนล จำกัด (มหาชน) หรือ JAS ณ เวลา 10.07 น. อยู่ที่ระดับ 3.02 บาท บวก 0.14 บาท หรือ 4.86% สูงสุดที่ระดับ 3.08 บาท ต่ำสุดที่ระดับ 2.96 บาท ด้วยมูลค่าการซื้อขาย 214.21 ล้านบาท

โดยราคาหุ้น JAS ปรับตัวขึ้นแรงต่อจากเมื่อวันศุกร์ ขณะที่ บล.กสิกรไทย ระบุในบทวิเคราะห์ฯปรับเพิ่มคำแนะนำหุ้น JAS เป็น “ซื้อ” ราคาเป้าหมาย 3.56 บาท เพราะการประเมินด้าน Free Cash Flow (FCF) จะมีน้ำหนักมากกว่าขาดทุนทางบัญชี และยังสามารถทำเงินจากกลยุทธ์การเพิ่มบริการได้มากขึ้น รวมถึงการเข้าซื้อสินทรัพย์
ทั้งนี้ มองว่าราคาหุ้นลดลงมากเกินไปจากประเด็นการแข่งขันที่เข้มข้นขึ้น และค่าเช่า OFC ที่จ่ายให้กับกองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF มากขึ้น
รวมถึงผลกระทบจากการใช้ TFRS 16 เห็นโอกาสในการเข้าซื้อ เพราะกิจการไม่ได้รับผลกระทบจากโควิด-19 มองว่าที่ผ่านมามีแรงขายมากไป (-47% YTD เทียบกับ SET ที่ -16%) ทำให้มูลค่าหุ้นน่าดึงดูด